मुश्किल से हम अपने समय को बचाने की योजना बनाने की कोशिश करते है. हालांकि जब तक हम अपने दिमाग को स्थिर कर योजनाबद्ध तरीके से नहीं चलाते है तब तक हमारे मन में बेकार और नकारात्मक विचार आते रहेंगें, जिस वजह से हमारा बहुमूल्य समय बेकार होता रहेगा. अगर योजना बना कर उस योजना पर समय पर अम्ल न कर पाए तो यह भी तनाव पैदा कर देता है. इसलिए हमें योजना बनाने पर अपने समय को बर्बाद न करके अपने विचारों का अच्छी तरह इस्तेमाल करना चाहिए. आज से हम पुरे दिन में से अपने लिए 15 मिनट का समय निकालेंगे जो हमारे दिमाग को सकारात्मक उर्जा से भर देगा. अपने लिए समय लेने की सोच को हम कुछ दिनों तक बनाये रखेंगें ताकि अपने में हुए उस परिवर्तन को देख सके.